*Príloha č. 2.4 výzvy*

Vyhlasovateľ: Košická aréna, Nerudova 1627/12, 040 01 Košice

Názov predmetu zákazky

Projektu-diela: **Rekonštrukcia technologického chladiaceho zariadenia pre chladenie hlavnej a tréningovej ľadovej plochy - Steel Aréna Košice a Rekonštrukcia vzduchotechniky (vetranie, vyhrievanie, chladenie a odvlhčovanie) hlavnej a tréningovej haly - Steel Aréna Košice“ – realizácia plnenia podľa vlastného návrhu riešenia**

Rozsah plnenia a podmienky plnenia časti 2 predmetu zákazky – Projekt – dielo „Rekonštrukcia technologického chladiaceho zariadenia pre chladenie hlavnej a tréningovej ľadovej plochy – Steel Aréna Košice a Rekonštrukcia vzduchotechniky (vetranie, vyhrievanie, chladenie a odvlhčovanie) hlavnej a tréningovej haly - Steel Aréna Košice“ – realizácia plnenia podľa vlastného návrhu riešenia“: - Autorský dozor stavby

1. Výkon činnosti autorského dozoru stavby

1.1 Dodávateľ bude zabezpečovať výkon činnosti autorského dozoru stavby podľa platných predpisov a v rámci výkonu autorského dozoru bude vykonávať hlavne, nie však výhradne tieto činnosti

* poskytovanie vysvetlení potrebných počas výstavby
* dohľad nad dodržaním projektu s prihliadnutím na podmienky určené povolením stavby, alebo iným povolením s poskytovaním vysvetlení potrebných pre plynulosť stavby
* priebežné spracovávanie kontrolného zostavenia nákladov, dokončenie záverečného zostavenia nákladov, najneskôr do začatia aktu odovzdania a prevzatia stavby,
* sledovanie postupu výstavby z technického hľadiska a z hľadiska časového a finančného plánu výstavby
* posudzovanie návrhov obstarávateľa stavby na zmeny a odchýlky oproti projektovej dokumentácii z pohľadu dodržania technicko-ekonomických parametrov stavby, dodržania lehôt výstavby, prípadne ďalších údajov a ukazovateľov
* vyjadrenia k požiadavkám o väčšie množstvo výrobkov a výkonov oproti prerokovanej dokumentácii
* účasť na kontrolných dňoch počas realizácie stavby, na operatívnych poradách vedenia stavby
* účasť na konaní o povolení užívania stavby
* spoluprácu s technickým dozorom investora a pri predbežnom zostavovaní kontrolných nákladov stavby,
* účasť na odovzdaní a prevzatí diela – stavby, alebo jeho/ jej časti vrátane účasti pri komplexnom vyskúšaní, skúšobnej prevádzke, t. j. realizácie všetkých predpísaných skúšok skúšobných plánov, revízií a testov,
* účasť na kontrolných prehliadkach stavby a záverečnej kontrolnej prehliadke stavby,
1. Dodávateľ bude zabezpečovať výkon autorského dozoru stavby a ďalšie činnosti priamo alebo nepriamo súvisiace s výkonom autorského dohľadu podľa zákona č. 138/1992 Zb. o autorizovaných architektoch a autorizovaných stavebných inžinieroch v platnom znení a to osobami, ktoré na danú činnosť majú oprávnenie.
2. Lehota plnenia – výkonu autorského dozoru stavby

Výkon činnosti autorského dozoru stavby začne dodávateľ poskytovať dňom kedy objednávateľ odovzdá stavenisko zhotoviteľovi.

O termíne odovzdania staveniska a začatia výkonu autorského dozoru bude objednávateľ informovať dodávateľa najneskôr 3 dni pred odovzdaním staveniska.

Pre riadny výkon autorského dozoru stavby bude povinný objednávateľ poskytnúť všetky doklady a dokumenty ktoré sa viažu k realizácii stavby a ktoré bude mať objednávateľ k dispozícii.

1. Dodávateľ bude vykonávať autorský dozor počas celej lehoty realizácie stavby.
2. Zmluvné strany sa dohodli k vzájomnej súčinnosti tak, aby výkon autorského dozoru mohol dodávateľ plniť riadne v lehotách a v rozsahu podľa príslušných predpisov.
3. Dodávateľ je oprávnený vystaviť faktúru za výkon Autorského dozoru stavby mesačne, najneskôr do 16 dňa po uplynutí príslušného mesiaca v ktorom sa výkon autorského dozoru stavby poskytoval.

Vystavená a riadne doručená faktúra musí byť vystavená a mať náležitosti v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov ak to bude v čase vystavenia faktúry relevantné, a zároveň musí obsahovať náležitosti podľa § 74 zákona č. 222/2004 Z. z. o dani z pridanej hodnoty v platnom znení.

Predložená faktúra musí obsahovať aj údaje, ktoré nie sú uvedené v zákone o DPH, a to:

* číslo Zmluvy o dielo a označenie časti plnenia predmetu zákazky – projektu – diela“ za ktorú sa vystavuje faktúra;
* termín splatnosti faktúry,
* forma úhrady,
* označenie peňažného ústavu a číslo účtu, na ktorý sa má platba vykonať,
* meno, podpis, odtlačok pečiatky a telefonické spojenie vystavovateľa faktúry.

Prílohou vyhotovenia faktúry bude zároveň:

* súpis výkonov autorského dozoru
* protokol o odovzdaní a prevzatí dokumentov, ktoré zabezpečil a vyhotovil dodávateľ pri výkone autorského dozoru

V prípade, že faktúra (daňový doklad) bude obsahovať nesprávne alebo neúplné údaje, bude vykazovať vady, nebude obsahovať povinné náležitosti daňového dokladu, objednávateľ je oprávnený vrátiť ju na opravu a prepracovanie. Dodávateľ je povinný faktúru (daňový doklad) podľa charakteru nedostatku opraviť, alebo vystaviť novú.

Po dobu opravy, t. j. po dobu prepracovania a doplnenia nesprávnej alebo neúplnej vystavenej faktúry, nie je objednávateľ v omeškaní s jej úhradou. Lehota splatnosti opravenej, resp. doplnenej faktúry začne plynúť od nasledujúceho dňa po jej doručení objednávateľovi.

Zmena spôsobu financovania a platobné podmienky je možné zmeniť na základe dohody zmluvných strán.

1. Zmluvné pokuty a penále
* Objednávateľ je oprávnený uplatniť voči dodávateľovi zmluvnú pokutu ak:
* dodávateľ nebude riadne poskytovať autorský dozor v nevyhnutnom rozsahu a to vo výške 100 .- EUR za každý deň vadného výkonu a/alebo neposkytovania riadneho výkonu autorského dozoru stavby,
* **Dodávateľ je oprávnený uplatniť voči objednávateľovi zmluvnú pokutu za**:
* Omeškanie s úhradou riadne doručenej faktúry za výkon autorského dozoru v príslušnom mesiaci v ktorom sa autorský dozor stavby poskytoval a to vo výške 0,05 % z fakturovanej čiastky za každý deň omeškania.
1. Iné dojednania

Na vzťahy medzi zmluvnými stranami viažucimi sa k plneniu tejto časti predmetu zákazky – zmluvy – Projektu diela, výslovne neupravené v tejto prílohe sa primerane vzťahujú príslušné ustanovenia Obchodného zákonníka a súvisiacich všeobecne záväzných právnych predpisov Slovenskej republiky a ES.

1. Príloha č. 2.4 výzvy bude následne tvoriť prílohu ZoD č. 3.4 v totožnom znení a dodávateľ bude plniť túto časť predmetu zákazky – Projektu – diela v zmysle podmienok určených na plnenie podľa tejto prílohy č. 2.4 výzvy (prílohy č. 3.4 ZoD).